Artti Aigro

Artti Aigro (sündinud 29. augustil 1999) on eesti suusahüppaja.  

Suusahüpetega hakkas Artti Aigro tegelema nelja-aastaselt Otepääl isa juhendamisel, hiljem on treeninud Silver Eljandi ja Hillar Heina juures. 

Olümpiamängud
Aigro sai 2018. aasta taliolümpiamängudel Pyeongchangis suurel mäel 48. ja normaalmäel 55. koha. 2022. aasta taliolümpiamängudel Pekingis oli tulemuseks suurel mäel 30. ja normaalmäel 34. koht.Atti Aigro. FIS. Olympic Winter Games. 

Maailmameistrivõistlused
Artti Aigro on olnud maailmameistrivõistlustel 2017. aastal suurel mäel 51. ja normaalmäel 52. kohal, 2019. aastal normaalmäel 49. ja suurel mäel 55. kohal ning 2021. aastal suurel mäel 25. ja normaalmäel 41. kohal.Artti Aigro. FIS. World Championships. 2023. aasta maailmameistrivõistlustel Planicas sai ta normaalmäe võistlusel 31. koha, jäädes esimesena finaali ukse taha. Suurel mäel saavutas Aigro aga 25. koha.

Suusalennu maailmameistrivõistlustel tuli ta 2020. aastal 25., 2022. aastal 19. ja 2024. aastal 25. kohale. Juunioride maailmameistrivõistlustel on ta saavutanud normaalmäel 2018. aastal 26. ja 2019. aastal 9. koha. 

Maailma karikasari
MK etappide parimad tulemused on Aigrol olnud suurel mäel 2020. aasta hooajal 25. koht (Sapporo), 2021. aasta hooajal 14. (Ruka), 2022. aastal 18. (Ruka), ja 2023. aastal 10. koht (Lake Placid). Eesti jaoks ajaloolise 5. koha sai Aigro 1. detsembril 2024. aastal Soomes Rukal toimunud MK-etapil 136 meetrise hüppe eest esimeses voorus. Kuna teine voor jäi ära, tuli etapi lõppkoht esimese vooru põhjal. Sellega ületas Aigro eesti suusahüppajate senise parima MK etapi tulemuse, mis kuulus Kaarel Nurmsalule 2014. aastast (6. koht).Artti Aigro saavutas MK-etapil ajaloolise 5. koha. suusaliit.ee, 1. detsember 2024.

Suusalennu MK etapil 2021. aastal oli tulemuseks 21. koht.Artti Aigro. FIS. World Cup. Aigro püstitas 2021. aastal Planica lennumäel Eesti rekordi (227 m). 

Nelja hüppemäe turneel 2023. aastal saavutas Artti Aigro nelja osavõistluse kokkuvõttes 37. koha. Aigro lõppkoht oli eestlaste jaoks läbi aegade parim. Lisaks tähistas tippmarki ka tema kogutud 508,4 punkti, varasem rekord oli Aigro aasta tagasi kogutud 419 punkti. Seejuures tõusid Aigro ja teine eesti suusahüppaja Kevin Maltsev Innsbruckis esimesteks eestlasteks, kes nelja hüppemäe turnee osavõistlusel on teise ringi jõudnud.

Nelja hüppemäe turneel 2024. aastal tuli Artti Aigro kokkuvõttes 30.kohale ning kogus punktisummaks senise parima 657,3 punkti. Esimesel etapil Oberstdorfis teenis ta 21. koha ehk kordas enda ja ka Eesti läbi aegade parimat tulemust nelja hüppemäe turneel. 21. koha oli Aigro saavutanud ka 2023. aastal Innsbruckis.Nelja hüppemäe turneel ajalugu teinud Artti Aigro: üle kolme ei tahaks endale hindeks panna. sport.delfi.ee, 6. jaanuar 2025.

Hooaeg 2024/25 algas Aigrole 19. ja 20. kohaga Lillehammeris, mis on tema teine elukoht. Wisłas, Engelbergis ja Zakopanes jõudis ta samuti punktikohtadele. Nelja hüppemäe turnee kulges Oberstdorfis ja Garmisch-Partenkirchenis väga edukalt, sest ta võitis oma duellid ning lõpetas kokkuvõttes 30. kohaga.Lennumäe võistlusel Oberstdorfis sai ta 17. koha hüpetega 213,5 ja 209,5 meetrit. Lake Placidi mägi oli talle samuti edukas – pärast 22. kohta esimeses voorus tõusis ta lõpuks 15. kohale, sest tema teine hüpe 123,5 meetrit oli esmaklassiline. Järgmisel päeval, 9. veebruaril, sai ta 22. koha. Oma hooaja teise parima tulemuse saavutas ta Sapporos 15. veebruaril tugeva 11. kohaga kahe suurepärase hüppega. Tugeva taganttuule tõttu sai ta järgmisel päeval 27. koha.Lisaks õnnestus Artti Aigrol saavutada 18. koht suurel mäel ja 24. koht normaalmäel 2025. aasta MM-il Trondheimis. Raw Airi etapil Oslos sai ta 19. koha ning lennumäel Vikersundis 21. koha. Lahtis näitas Aigro oma taset 18. kohaga. Oma esimese Super-Team võistluse maailmakarikas koos Kaimar Vaguliga lõpetasid nad samuti Lahtis 11. kohaga. Finaalis Planicas hüppas ta kaks korda üle 220 meetri ning kinnitas sellega oma stabiilsust suurepärase 19. kohaga. Hooaeg 2024/25 oli Aigro jaoks suur samm edasi, sest ta näitas, et suudab nüüd eliidiga sammu pidada – ta jõudis kaheksal korral esikahekümnesse ning treeningkoostöö Norra ja USA koondisega on osutunud edukaks.  

Noortevõistlused
Noorte olümpiamängudel saavutas Aigro 2016. aastal normaalmäel 16. koha. Ta on saanud Euroopa noorte olümpiafestivalil 2015. aastal suusahüpetes individuaalselt 34. ning kahevõistluses individuaalselt 36.koha ja meeskondlikult 10. koha. 

Eesti meistrivõistlused
Eesti meistrivõistlustel on Aigro võitnud aastatel 2012–2024 individuaalselt 4 kuldmedalit ning meeskondlikult 2 kulda, 1 hõbeda ja 1 pronksi. Ta on tulnud aastatel 2011–2024 4 korda individuaalseks ja 6 korda meeskondlikult ka Eesti suviseks meistriks. Eesti koondises on ta võistelnud aastast 2017. Eesti parimaks suusahüppajaks on Aigro valitud aastatel 2020–2024.Artti Aigro ESBL. vaadatud 7. jaanuar 2025.

Isiklikku
Artti Aigro ema on Krista Aigro ning isa on Kalev Aigro, kahevõistluses paljukordne Eesti meister.

Viited

 Välislingid 
 Artti Aigro FIS-i kodulehel.
Artti Aigro sportlikud tulemused. ESBL
Noore olümpialase vanemad: unistused on juba täitunud. Lõuna-Eesti Postimees, 2. veebruar 2018
Pilk ajalukku: Artti Aigro tegi nelja hüppemäe turneel mitmel korral ajalugu. Delfi Sport, 8. jaanuar 2023
MK-sarjas Eesti kõigi aegade parima tulemuse teinud Aigro: olen praegu sõnatu. Õhtuleht, 1. detsember 2024
Artti Aigro sai nelja hüppemäe turneel muutuse toonud eksimusele jälile. sport.delfi.ee, 7. jaanuar 2025

Kategooria:Eesti suusahüppajad
Kategooria:Sündinud 1999